ועדת הכספים, כנסת 20, פרוטוקול מספר 760, 2017-07-12 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אנחנו מתחילים בבקשות לדיון מחדש בהעברות שהיו בישיבה הקודמת.

משה גפני: היתה רביזיה על עודף של רשות המים, שלך, מיקי זוהר, ושל סתיו שפיר.

משה גפני: הסרת את הרביזיה?

מכלוף מיקי זוהר: לא הסרתי את הרביזיה.

משה גפני: אז אני לא מצביע.

משה גפני: גם את רשות המים לעצור?

משה גפני: בוא נעצור.

מכלוף מיקי זוהר: שיסגרו קודם כול את כל תאגידי המים ואחרי זה יבואו וידברו אתנו.

איתן ברושי: רשות המים לא קשורה לתאגידי המים.

איתן ברושי: אני מניח שזה קשור לחקלאות או משהו דומה, אחרי שסידרנו את תיקון 27.

מכלוף מיקי זוהר: שאודי אדירי ידבר אתי.

איתן ברושי: מיקי, ראית אתמול בתקשורת שמפסיקים לעבד את החולה?

משה גפני: מיקי, העודף הזה הוא עודף שטכנית לא אושר עם כל העודפים.

משה גפני: כל העודפים אושרו – נדמה לי 48 עודפים – והעודף הזה לא אושר בגלל בעיה טכנית, היות שהנציגה של רשות המים לא היתה אמרתי שלא נצביע.

מכלוף מיקי זוהר: טוב, אני מסכים להצביע על זה.

<טמיר כהן: רביזיה מס' 41001.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – אין

משה גפני: נמנעים – אין

משה גפני: העודף הזה אושר כפי שאושר בישיבה הקודמת.

משה גפני: הרביזיה לא נתקבלה.

משה גפני: עכשיו אנחנו עוברים לרביזיות שהיו בישיבה הקודמת לגבי הפניות.

משה גפני: בבקשה תקרא, טמיר.

<טמיר כהן: פניה מס' 34 - תקציב הפיתוח של משרד השיכון.

<טמיר כהן: רביזיה של חברת הכנסת סתיו שפיר.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – אין

משה גפני: הרביזיה לא נתקבלה.

משה גפני: הרביזיה לא נתקבלה.

משה גפני: יש אישור לפנייה מס' 34.

<טמיר כהן: פניות 45–46 – משרד ראש הממשלה, נציבות שירות המדינה.

<טמיר כהן: רביזיה של סתיו שפיר.

משה גפני: נציבות שירות המדינה, נמצא פה מישהו?

מיקי רוזנטל: אז אי אפשר להצביע על זה.

משה גפני: אפשר.

משה גפני: זו רק רביזיה, הדיון התקיים.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – אין

משה גפני: הרביזיה לא נתקבלה.

משה גפני: הרביזיה לא נתקבלה.

משה גפני: יש אישור לפנייה הזאת.

<טמיר כהן: פניות 50–51 – רשויות פיקוח הגבלים עסקיים.

<טמיר כהן: רביזיה של חברת הכנסת סתיו שפיר.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – אין

משה גפני: הרביזיה לא נתקבלה.

משה גפני: הרביזיה לא התקבלה.

משה גפני: נתקבל אישור לפניה מס- 50–51.

<טמיר כהן: פניה מס' 54 של רמ"י - רשות מקרקעי ישראל.

<טמיר כהן: הגישו רביזיה מספר חברי כנסת.

מכלוף מיקי זוהר: אי אפשר להצביע, גם אי אפשר דיון.

איתן ברושי: אני רוצה הערה, אדוני היושב-ראש.

איתן ברושי: היו נתונים, לפחות בתקשורת, שבקופת רשות מקרקעי ישראל שוכבים מיליארדים של שקלים.

איתן ברושי: במסגרת הזמן שנותר עד הפגרה, אם יש פה נציג רשות מקרקעי ישראל שיסביר כמה כסף מונח בחשבון של רשות מקרקעי ישראל.

איתן ברושי: הרי זה הכול כסף של האזרחים, שלוקחים מחירי קרקעות לא סבירים מקצה לקצה של הארץ.

איתן ברושי: הפכו את הרשות למקור כספי לממן, אולי, את הדברים האחרים – אני לא רוצה לפגוע בשום יוזמה אחרת.

איתן ברושי: איזה העברות צריך לעשות לשם?

איתן ברושי: צריך להוציא משם עוד כסף.

<דניאל מלצר: הפניה כוללת תוספת של הרשאה להתחייב לתקציב רשות מקרקעי ישראל.

<דניאל מלצר: הפנייה נועדה לשתי מטרות: אחת, היא תוספת לחטיבת השמירה, בין היתר, בשל החלטת הממשלה לגבי הבדואים מס' 2397, לטובת הגברת האכיפה במגזר הבדואי בדרום.

<דניאל מלצר: מטרה שניה היא לטובת הפיתוח, בעיקר לטובת קופות פיתוח, שבהן ניתן תקציב פיתוח שמשולם על-ידי היזמים.

<דניאל מלצר: רשות מקרקעי ישראל צריכה להתחייב לכסף וככה לצאת למכרזים.

משה גפני: זה הכסף?

<דניאל מלצר: הרשאה להתחייב.

משה גפני: יש באמת הרבה כסף בקופה.

איתן ברושי: לפי דעתנו יש 4 מיליארד שקלים בקופה של רשות מקרקעי ישראל.

מכלוף מיקי זוהר: הוא יישאר אצלנו.

איתן ברושי: האוצר לוקח את הכסף הזה, אדוני היושב-ראש, בלי לשאול אותך.

איתן ברושי: הוא משתמש בכסף כקופה ב' של האוצר.

<דניאל מלצר: רשות מקרקעי ישראל היא מפעל עסקי.

<דניאל מלצר: כל ההוצאות שלה ממומנות מהכנסות - - -

איתן ברושי: חשבנו שזה מפעל לאומי.

איתן ברושי: מזה זה עסקי?

מכלוף מיקי זוהר: תגיד לעדיאל שאני מחכה לטלפון שלו, והכסף יישאר פה הרבה מאוד זמן.

מיקי רוזנטל: מה זה מפעל עסקי?

מיקי רוזנטל: סליחה.

איתן ברושי: חשבתי שאתם בונים את הארץ, עכשיו אני מבין שאתם - - -

<דניאל מלצר: על-פי חוק התקציב.

איתן ברושי: מה, אתם טייקון או שאתם - - - ?

איתן ברושי: זה נורמלי, מה שאתה אומר?

מיקי רוזנטל: עושים ביזנס בקרקעות.

<דוד מזרחי: יש טעם לנסות להסביר?

מכלוף מיקי זוהר: יש טעם.

מכלוף מיקי זוהר: חשוב שתסבירו.

משה גפני: זה הנוהל, שאתם חייבים להסביר.

משה גפני: יש לי כמה שאלות.

משה גפני: מי אדוני?

<דוד מזרחי: סמנכ"ל למינהל, רשות מקרקעי ישראל.

משה גפני: הגוף שלכם הוא גוף עסקי, הוא לא גוף לאומי?

<דוד מזרחי: הוא גוף עסקי כמשמעותו בחוק יסודות התקציב, הוא לא גוף עסקי.

<דוד מזרחי: גוף עסקי, המשמעות היא שכל ההכנסות, בניכוי ההוצאות, מועברות לקופת הבעלים, קרי מדינת ישראל שהיא הבעלים היחיד של הקרקע.

<דוד מזרחי: רשות מקרקעי ישראל לא משאירה אצלה שקל אחד שעובר משנה לשנה.

איתן ברושי: מתי הפעם האחרונה העברתם - - - ?

משה גפני: שניה, תן לו להשיב.

משה גפני: בשביל זה ביקשנו שהוא יבוא.

<דוד מזרחי: זו התשובה, אין - - -

משה גפני: כמה כסף עובר אצלכם בשנה?

<דוד מזרחי: בשנה האחרונה מדינת ישראל קיבלה רק 130 מיליון שקלים וכמיליארד שקלים לקק"ל, שגם היא בעלים ואנחנו עובדים גם בשמם.

איתן ברושי: איך זה יכול להיות?

איתן ברושי: החלק של קק"ל הוא מזערי לעומת המדינה, ולמדינה העברתם 200 מיליון ולהם מיליארד?

<דוד מזרחי: כן, זה מה שקרה בשנה שעברה.

איתן ברושי: זאת אומרת שלמדינה לא העברתם.

איתן ברושי: השארתם את זה בקופה.

<דוד מזרחי: זה בהתאם לשיווק בפועל.

יפעת שאשא ביטון: לפני רגע רצית שהם יעבירו לקק"ל, ועכשיו אתה אומר להם למה הם העבירו לקק"ל ולא למדינה?

איתן ברושי: למה רק 200 מיליון.

<דוד מזרחי: לא השארנו שקל - - -

יפעת שאשא ביטון: כי כבר התחלתי לחשוב שאני לא עוקבת אחרי השיח.

משה גפני: אני כבר לא עוקב.

משה גפני: בואו נעשה סדר, כדי שכולנו נבין.

משה גפני: אנחנו רוצים להבין מה זה רשות מקרקעי ישראל, יש פה חלק מהחברים שעדיין לא יודעים.

משה גפני: יש אחד שלא יודע בכלל מה הטלפון של רשות מקרקעי ישראל.

משה גפני: .. אני מבקש לדעת, בשם החברים שלא יודעים: אתם גוף עסקי, שהבעלים שלו זה מדינת ישראל?

<דוד מזרחי: אנחנו לא גוף עסקי.

<דוד מזרחי: אנחנו מפעל עסקי כמשמעותו בחוק.

משה גפני: לא יודע "משמעותו בחוק", לא למדתי משפטים.

<דוד מזרחי: אנחנו לא גוף עסקי.

<דוד מזרחי: אנחנו רשות ממשלתית לכל דבר ועניין, שכל הכספים המתקבלים משמשים להוצאות והיתרה שנוצרת בקופה בכל שנה ושנה - - -

משה גפני: איזה הוצאות יש לרשות מקרקעי ישראל?

<דוד מזרחי: הוצאות תפעול, הוצאות שמירה, הוצאות פיתוח, פדיון קרקע וכו' – כל ההוצאות שמאושרות בכנסת.

משה גפני: כמה הוצאות היו לרשות מקרקעי ישראל ב-2016?

<דוד מזרחי: 3 מיליארד שקל הוצאות, ובנוסף היה העתקת מחנות, שגם זה הוצאות.

משה גפני: וכמה נשאר הכנסות?

<דוד מזרחי: אמרתי:

<דוד מזרחי: העודף שנותר עבר לקק"ל - - -

משה גפני: אז אני חוזר על השאלה, אני מבקש שתקשיב לשאלה.

משה גפני: שאלתי: כמה הוצאות היו לרשות מקרקעי ישראל ב-2016?

משה גפני: לא כמה היה המאזן.

<דוד מזרחי: בערך 6 מיליארד שקלים הוצאות.

משה גפני: אחרי ההוצאות, כמה נשאר הכנסות?

<דוד מזרחי: נשאר 1.5–2 מיליארד, שהתחלקו בין הבעלים.

חמד עמאר: על 500 מיליון שקל ככה מדברים?

חמד עמאר: 1.5–2 מיליארד?

<דוד מזרחי: יש את כל הנתונים - - -

חמד עמאר: אין לכם נתונים מדויקים, שאתה אומר לי - - - ?

משה גפני: יהיו נתונים מדויקים.

משה גפני: רק רגע.

משה גפני: היו 6 מיליארד שקל הוצאות ב-2016; היה 1.5–2 מיליארד שקל הכנסות לאחר ניכוי 6 מיליארד שקל של ההוצאות.

משה גפני: מה עשיתם עם הכסף הזה?

<דוד מזרחי: החלק של קק"ל הלך לקק"ל - - -

משה גפני: מה זה קק"ל?

משה גפני: תסביר, אני לא יודע כלום.

משה גפני: ראשי התיבות - למדתי בבית-הספר שזה קרן קיימת לישראל.

<דוד מזרחי: רשות מקרקעי ישראל מנהלת את הקרקעות בהתאם לחוק רשות מקרקעי ישראל.

משה גפני: למה קק"ל צריכים את הכסף הזה?

<דוד מזרחי: הם הבעלים של הקרקע.

משה גפני: אז אתה משלם לקק"ל - - -

<דוד מזרחי: את העודפים שנוצרים בגין הקרקעות - - -

משה גפני: אז המדינה לא מקבלת, הכול מעבירים לקק"ל.

<דוד מזרחי: לא הכול.

<דוד מזרחי: את החלק של המדינה – המדינה מקבלת, והחלק של קק"ל – קק"ל מקבלת, בהתאם לשיווקים בפועל.

<דוד מזרחי: אם משווקת קרקע של קק"ל, אנחנו מורידים את העלויות של אותה קרקע, ככל שאפשר - - -

משה גפני: יש קרקעות שמוגדרות של קק"ל, ולהן אתם עושים את החשבון כמה הוצאות היו על הקרקעות האלה.

משה גפני: אתם מנהלים למעשה שני פנקסי חשבונות: פנקס אחד של הוצאות והכנסות בקרקעות של קק"ל ופנקס אחד של הכנסות והוצאות של המדינה.

<דוד מזרחי: זה פנקס אחד, שאנחנו יודעים להעמיס על קק"ל ולהעמיס על המדינה.

משה גפני: הבנתי.

משה גפני: מיקי, יש לך שאלות?

מכלוף מיקי זוהר: לא לא, אנחנו לא מצביעים היום.

משה גפני: אני רוצה עוד היום, לא בשבוע הבא, את מה שאמרתם מפורט.

משה גפני: שיהיה כתוב כמה כסף היה קק"ל, כמה המדינה, כמה היו הוצאות, כמה היו הכנסות - פירוט.

משה גפני: זה דבר שלפי דעתי לא קיימנו בו דיון אמיתי.

משה גפני: אני רוצה את הפירוט הזה, מרכז הקואליציה בוועדת הכספים מבקש לדעת את הפירוט.

משה גפני: זה מתחיל לעניין את כולנו.

משה גפני: יש פה גוף ענק מבחינה תקציבית, המשמעות של העניין היא שהרבה פעמים אנחנו, חברי הכנסת, נתקלים בפניות שבאות אלינו מאזרחים.

משה גפני: זה באמת נראה יותר גוף עסקי מאשר גוף ממשלתי, וצריך להחליט מה עושים עם הדבר הזה – גם עם קק"ל וגם עם רשות מקרקעי ישראל, לאן הולכים עם הדבר הזה.

משה גפני: אנחנו ועדת הכספים של הכספים, אנחנו מתחבטים פה לפעמים בשאלות של מיליונים שאנחנו רוצים לתת לכל מיני גופים ודברים חשובים אחרים, ואתם פתאום יושבים עם הרבה כסף, ואנחנו לא מבינים.

משה גפני: אני רוצה פירוט עוד היום.

<דוד מזרחי: כבוד היושב-ראש, נעביר את כל הנתונים, אפילו עוד היום.

משה גפני: היום.

משה גפני: לא אפילו.

<דוד מזרחי: היום, עוד הבוקר.

<דוד מזרחי: הכול מוכן, זה גם פורסם ואנחנו נביא.

<דוד מזרחי: אין שום בעיה.

<דוד מזרחי: אני מבקש, שתי הבקשות האלה חשובות לנו לתפעול השוטף - - -

מכלוף מיקי זוהר: אה, הן חשובות?

מכלוף מיקי זוהר: טוב שאמרת.

<דוד מזרחי: אני לא רוצה שנעכב, לא את הפיקוח בנגב, שהוא דבר שנקבע בהחלטת ממשלה.

<דוד מזרחי: מי שצריך לדבר עם מי שצריך לדבר – אנחנו נעביר את כל מה שמבקשים - - -

סתיו שפיר: מה זה מי שצריך לדבר?

סתיו שפיר: מה הבעיה להעביר פירוט תקציבי?

<דוד מזרחי: נעביר הבוקר.

<דוד מזרחי: זה פשוט לא היה נושא הישיבה.

<דוד מזרחי: נעביר הכול, אין לי את הנתונים בשלוף.

סתיו שפיר: אבל הדיון הזה התחיל בישיבה הקודמת, זה לא חדש לכם.

משה גפני: אבל לא ביקשנו מהם את זה בישיבה הקודמת.

<דוד מזרחי: יש את תיאור עבודת רמ"י בשנים האחרונות.

<דוד מזרחי: יש את הכול, אין לי את זה פה.

<דוד מזרחי: הבוקר נעביר את הכול.

משה גפני: בסדר.

משה גפני: בבקשה.

<רעיה עדני: אדוני היושב-ראש, זאת פניה back to back עם רשות הבדואים.

<רעיה עדני: המשמעות של עצירת הפניה ואי ההעברה שלה היא הפסקת הפעילות.

<רעיה עדני: לרשות הבדואים נגמר תקציב הפיתוח.

<רעיה עדני: אני חושבת שאין מחלוקת מסביב לשולחן הזה על החשיבות של פיתוח והסדרה של הבדואים בנגב.

<רעיה עדני: הפניה הזאת מגלמת שני רכיבים מאוד קריטיים לדבר הזה: 1.

<רעיה עדני: תקציב הפיתוח של הקרקעות בנגב ביישובי הבדואים זה תקציב back to back עם רשות הבדואים.

<רעיה עדני: רשות הבדואים לא יכולה להמשיך לפתח בלי הפנייה הזאת.

<רעיה עדני: נגמר לה התקציב לשנה זו, והמשמעות היא לעכב את המשך הפיתוח.

<רעיה עדני: 2.

<רעיה עדני: יש בהחלטת הממשלה 2397 תקציב נוסף להגברת הפיקוח על הבנייה הבלתי חוקית בנגב.

<רעיה עדני: זה קריטי – כל יום נבנים שם בתים בלתי חוקיים.

<רעיה עדני: הם מתקשרים כל יום לשאול מתי הפנייה הזאת עוברת.

<רעיה עדני: כל יום שעובר – עוד בתים נבנים, וחסר שם פיקוח בצורה קריטית.

<רעיה עדני: אני מבקשת מכם, באופן חריג, לאשר את הפנייה.

<רעיה עדני: זה באמת מעכב ועוצר את העבודה, שהיא קריטית.

<דוד מזרחי: כבוד היושב, ככל שתידרש ישיבה ייעודית לגבי עבודת רמ"י – אפשר.

<דוד מזרחי: אבל בואו לא נערב בין שני הדברים האלה.

מכלוף מיקי זוהר: אני לא מסיר את הרביזיה.

משה גפני: איתן, בבקשה.

איתן ברושי: אדוני היושב-ראש, חברי הכנסת, אין ספק שההתנהלות של רמ"י היא דבר חשוב, אני גם עובד אתם בהרבה נושאים.

איתן ברושי: אבל מתחת לרדאר של הוועדה מתנהלת, אולי שנים, שאלת עלויות ומחירי הקרקעות.

איתן ברושי: הבעיה של הבנייה הבלתי חוקית בנגב לא תלויה בהחלטה של הוועדה, היא תלויה בהרבה גורמים אחרים.

איתן ברושי: השאלה של מחיר הקרקעות, שהוא מרכיב ביוקר המחיה, היא שאלה שהוועדה לא התעסקה אתה.

איתן ברושי: למיטב ידיעתי, אין לוועדה שום מושג מה קורה עם כספי רשות מקרקעי ישראל.

איתן ברושי: חלק מהיכולות של האוצר לטפל בנושאים שלא תמיד אתה מסכים להם זה הפיכה של הרשות לקופה ב' של האוצר.

איתן ברושי: דרך אגב, קק"ל מחזירה מאות מיליונים למדינה בהחלטות שפה לא הוסכמו.

איתן ברושי: למשל, רעיה וחבריי במינהל, היתה בקשה שלי שבכסף שהגיע מהאדמות, יחזירו אותו גם כדי לשמור על הקרקעות וגם לפתח תשתיות ביישובים בפריפריה.

<דוד מזרחי: זה בדיוק מה שנעשה.

איתן ברושי: זה אתם לא עושים.

איתן ברושי: האוצר ביטל, עוד בממשלה הקודמת וגם בזאת, את ההסדר שהיה עם נתניהו וברק על טיפול בתשתיות ביישובים הוותיקים.

איתן ברושי: אני לא רוצה להיכנס לדיון הזה.

איתן ברושי: אני לא מקבל גם חלק מההוצאות שלהם.

איתן ברושי: חלק מההוצאות שהם מדברים עליהן זה קידום מימון, שאחר כך הכסף הזה חוזר, משום שלא נותנים שום מתנות.

איתן ברושי: חלק מהמימון של הפיתוח חוזר כשרוכשים את המגרשים.

איתן ברושי: אני חושב שיש פה דבר רציני, כולל ההטיה של מחיר הדירות.

איתן ברושי: מחיר הדירות בישראל לא ירד עד שלא יורידו את מחיר הקרקעות.

איתן ברושי: המדינה, כולל קק"ל, שולטת מאה אחוז בקרקע, ולכן היא לא מעזה.

איתן ברושי: אדוני היושב-ראש, הדיבורים על הנחות בקרקע בהיקף של 5 מיליארד זה העתקה של מה שהיה בשנים הקודמות על פי מפות העדיפות.

איתן ברושי: אין פה שום יוזמה חדשה.

איתן ברושי: לסיכום, אני מוכן שתהיה ישיבה עוד היום, אבל נדמה לי שיש פה הזדמנות לתפוס את הרשות ולא לתת לה לברוח מהרגע הזה.

איתן ברושי: תגידו מאיפה מגיע הכסף, מה אתם עושים אתו וכמה מונח עכשיו בקופה.

איתן ברושי: רעיה, אין שום בעיה לאוצר, שעושה אין-סוף תוכניות – תוכניות טובות אפילו - לפתור מחר את הבעיה של הפיקוח.

איתן ברושי: אל תעמידו עלינו את המחדל של מה שאתם לא עושים שנים בנגב.

איתן ברושי: תפתרו את הבעיה.

<רעיה עדני: יש תוכנית, אבל היא צריכה כסף.

איתן ברושי: את צריכה כסף?

איתן ברושי: יש עוד כמה מקומות שצריך כסף.

איתן ברושי: למשל, אתמול ראיתם בתקשורת איך הפסיקו לעבד את השטחים בגליל העליון.

איתן ברושי: אתם מסכנים את כל המים בכינרת, אתם פוגעים בכל החקלאות בגלל ויכוח על מיליונים, ועוד קשרתם את זה בתיקון 27 ועוד הפכתם את זה לחלק מהפריימריס בעבודה.

איתן ברושי: אתם לא מתביישים?

משה גפני: הפריימריס בעבודה?

איתן ברושי: כן, לקשור את זה עם הרצוג.

איתן ברושי: אתם לא מתביישים להתעלל בחקלאים, ועכשיו את באה מתחום המים?

איתן ברושי: תסבירי להם מה הסכנה כשלא מעבדים את עמק החולה.

איתן ברושי: אם אתם דואגים לבדואים – זה בסדר, תדאגו להם ותראו איך אתם מטהרים.

איתן ברושי: זו פעם ראשונה שאומרים בכנסת ישראל שרשות מקרקעי ישראל זה מפעל.

איתן ברושי: קק"ל?

איתן ברושי: זה מפעל?

איתן ברושי: רשות מקרקעי ישראל זה מפעל?

איתן ברושי: זה האמצעי לקיום המדינה.

איתן ברושי: אתם לא מתביישים?

<ליאור בראון: רק לציין שההגדרה החוקית היא "מפעל עסקי".

<ליאור בראון: זו ההגדרה החוקית.

יפעת שאשא ביטון: הם מגדירים את ההגדרה בחוק, והם הסבירו מה המשמעות.

יפעת שאשא ביטון: אני לא מבינה מה האינטרפרטציה עכשיו.

משה גפני: מה שמך ותפקידך?

<ליאור בראון: ליאור בראון, אגף תקציבים.

<ליאור בראון: רק ציינתי ש"מפעל עסקי" זו ההגדרה החוקית בחוק יסודות התקציב.

<ליאור בראון: זה לא רק מפעל במשמעות של השפה - - -

משה גפני: הישיבה הזאת נמשכת עד שעה 11:00.

משה גפני: אתם רואים מה שקורה פה - יש כנראה רוגז גדול על מינהל מקרקעי ישראל מכמה כיוונים, בגלל שיש רבים שהגישו רביזיה על הפניה הזאת דווקא.

משה גפני: על פניות אחרות היו רביזיה פה, רביזיה שם, אבל רביזיה כל כך גורפת היתה רק בפניה הזאת.

משה גפני: אני מבקש שתביאו את החומר, נסו לדבר עם אלה שהביאו את הרביזיות.

משה גפני: הבנתי ממיקי זוהר, שהוא רכז הקואליציה בוועדת הכספים, שהוא בכלל לא משיג את המנהל בטלפון.

משה גפני: אני יכול להבין את זה, דרך אגב, בגלל שגם אני לא משיג אותו.

משה גפני: אז אולי שישיג אותו במהלך השעה הזאת.

סתיו שפיר: אולי שיבוא לוועדה וזה לא יתבצע בשיחות טלפון?

סתיו שפיר: שיגיע ויפרט את כל התקציב.

סתיו שפיר: כשמבקשים מהוועדה להעביר מיליארד שקל, אז ראוי - - -

משה גפני: אני בעד.

סתיו שפיר: קדימה, שיגיעו לפה.

סתיו שפיר: אם ההעברה הזאת כל כך חשובה - בבקשה.

משה גפני: מה הרביזיה הבאה?

<טמיר כהן: פניה לוועדה מס' 57, של משרד העלייה והקליטה.

<טמיר כהן: רביזיה של חברת הכנסת סתיו שפיר.

משה גפני: מי בעד הרביזיה?

משה גפני: מי נגד?

משה גפני: בעד – 1

משה גפני: נמנעים – אין

משה גפני: הרביזיה לא התקבלה.

משה גפני: הפניה אושרה.

<טמיר כהן: הפניה הבאה היא פניה מס' 73 - דיור ממשלתי.

<טמיר כהן: רביזיות של חברי הכנסת מיקי זוהר וסתיו שפיר.

משה גפני: מי בעד הרביזיה?

משה גפני: מי נגד?

משה גפני: בעד – 2

משה גפני: נמנעים – אין

משה גפני: הרביזיה לא התקבלה, הפניה אושרה.

<טמיר כהן: זה סוף הרביזיות.

משה גפני: לגבי רשות מקרקעי ישראל, מיקי, לא אביא להצבעה עד שלא תגיד ש - - -

מכלוף מיקי זוהר: אני מודה לך, אדוני, על הגיבוי.

משה גפני: אנחנו עוברים לפניות והודעות.

משה גפני: פניה לוועדה מס' 38–40.

משה גפני: מי מסביר את הפניה הזאת?

מיקי רוזנטל: אני מבקש זכות דיבור, אחרי שיסבירו.

<רעיה עדני: הפניה נועדה לעשות העברות תקציביות בתוך תקציב משרד החקלאות, בהתאם להסכמות עם המשרד ולצרכים המשתנים של המשרד.

<רעיה עדני: אם תרצו, אפרט בכל תוכנית.

מיקי רוזנטל: כן, תפרטי.

מיקי רוזנטל: אני במיוחד מבקש לדעת על תקציב החטיבה להתיישבות ועל העברת כספים נוספים לפעילים של הבית היהודי, שבשם אחר אתם קוראים להם "תמיכות בגרעינים משימתיים".

מיקי רוזנטל: הרי זה כולם חבורה של אורי אריאל, וכבר אצל מבקר המדינה נכתב שהדבר הזה מריח ומסריח.

מיקי רוזנטל: איך אתם בכלל מעזים להביא את הדבר הזה הנה תחת השמות האלה?

<רעיה עדני: אין בפניה הזאת שום העברה שקשורה לגרעינים משימתיים.

סתיו שפיר: ככה אמרו לנו גם בפעמים הקודמות כשבאתם לפה עם פניות כאלה, ואז הסתבר - - -

מיקי רוזנטל: אז מה זה "גרעינים משימתיים"?

מיקי רוזנטל: קודם כול, אין לכם פירוט, אז כל הפניה פסולה ולא נאשר אותה.

מיקי רוזנטל: תסבירי לי מה זה "גרעינים משימתיים" בדיוק.

<רעיה עדני: יש פירוט מפורט מאוד, שלושה עמודים של דברי הסבר.

סתיו שפיר: כן, שאיכשהו את החטיבה להתיישבות הצלחתם לדחוף לסוף של הסוף של הפירוט.

מיקי רוזנטל: הסתכלתי על דברי ההסבר, לא ראיתי לאן הכסף הזה עובר.

<רעיה עדני: אם אתם רוצים, אקריא את כל - - -

סתיו שפיר: לא צריך שתקריאי.

משה גפני: טוב, רבותי - - -

מיקי רוזנטל: לא לא, אני רוצה הסבר.

משה גפני: לא תצא מהפניה הזאת, או מכל פניה אחרת, בלי שתקבל את כל ההסבר שאתה מבקש.

מיקי רוזנטל: עוד פעם סירחון פוליטי?

מיקי רוזנטל: עוד פעם כספים פוליטיים בחסות העברות?

מיקי רוזנטל: מיליונים, מיליונים, עשרות מיליונים – ככה, כל היום זורקים.

מיקי רוזנטל: שערורייה, ועוד לאיש הזה שמבקר המדינה שם עליו זרקור על כספים מושחתים.

משה גפני: אבל היא לא אשמה, היא ניסתה להסביר.

מיקי רוזנטל: עכשיו עוד כספים?

מיקי רוזנטל: מטורף.

מיקי רוזנטל: מה, אני משוגע או שאנחנו - - - ?

משה גפני: הוא אמר את ההיפך.

משה גפני: למה אתה אומר את זה.

מיקי רוזנטל: - - - יד לשחיתות.

מיקי רוזנטל: יש גבול.

משה גפני: נדב אמר להיפך.

מיקי רוזנטל: להיפך?

מיקי רוזנטל: את נדב אני אוהב במיוחד.

<נדב שיינברגר: מעניין אותי מה העמדה של ברושי בנושא.

מיקי רוזנטל: ברושי תומך בכספים להתיישבות.

מיקי רוזנטל: אגיד לך משהו, נדב – גם אני.

מיקי רוזנטל: אני בעד כספים להתיישבות, אבל לא כספים מושחתים לפעילי הבית היהודי.

מיקי רוזנטל: זה שני עולמות שאסור לחבר אותם יחד.

מיקי רוזנטל: בשם הציונות גונבים כסף.

<רעיה עדני: חבר הכנסת רוזנטל - - -

משה גפני: לא לא לא - - -

מיקי רוזנטל: תסבירי לי מה זה הכסף הזה.

משה גפני: רגע.

משה גפני: אחרי שנגמר העניין הזה, אני מבקש להסביר מקצועית את הפנייה הזאת על כל סעיפיה, מסעיף 1.

מיקי רוזנטל: סעיף 7.

משה גפני: אני רוצה מסעיף 1, כמו שצריך להיות.

משה גפני: בבקשה.

<רעיה עדני: התוכנית הראשונה עוסקת בתפעול של המשרד.

<רעיה עדני: בגלל השינויים בקצב ההוצאה יש הפחתה של 3 מיליון שקלים בהוצאה התקציבית של המזומן של זה והוספה של 16 מיליון שקל בהרשאה להתחייב.

<רעיה עדני: המשמעות של הדבר הזה היא שאנחנו ממירים תקציבים שעד היום התנהלו במזומן בשוטף לתקציבי הרשאה, בגלל שבמהות ההתקשרויות הן התקשרויות ארוכות טווח, התקשרויות רב-שנתיות.

<רעיה עדני: בשל הבקשות של הוועדה לצמצם את היקפי העודפים של המשרד, המשרד הסכים לעבור להתחייבות רב-שנתית.

<רעיה עדני: תוכנית 330202 – פעולות ותפעול מינהל המחקר החקלאי: הוספה של 3 מיליון שקלים בהוצאה והפחתה של 2 מיליון שקלים בהרשאה להתחייב.

<רעיה עדני: זה ניהול הרכש וההתקשרויות של מינהל המחקר החקלאי - כל מכוני המחקר השונים בחקלאות.

<רעיה עדני: התוספת במזומן נועדה למכון המחקר לחקלאות ימית למימון הסכם השכר שנחתם לאחרונה; הפחתת ההרשאה זה פרויקט שיפוץ תשתיות החשמל בנווה יער.

<רעיה עדני: בשל הדחיפות שלו הוא בוצע בסוף 2016 ותוקצב ב-2017, ואכן מופחת התקציב הזה מתקציב 2017.

<רעיה עדני: תוכנית 330402 – זו תוכנית מינהלת הבדואים: הוספה של 2 מיליון שקלים בהוצאה ועוד שעות להעסקת סטודנטים.

<רעיה עדני: התוכנית הזאת כוללת את כל הוצאות הרכש וההתקשרויות של רשות הבדואים ושל מינהלת הבדואים במשרד החקלאות.

<רעיה עדני: זו העברה בין המינהלת לרשות, בהתאם לחלוקה של העבודה ביניהם.

<רעיה עדני: תוכנית 330502 – היחידה לשילוב האוכלוסייה הבדואית בנגב, מה שהיה קרוי בעבר "מינהלת הבדואים".

<רעיה עדני: זה המשלים של התוכנית הקודמת, העברה של 3 מיליון שקלים והוספה של 3.5 מיליון שקלים בהרשאה להתחייב.

<רעיה עדני: הוצאת המזומן עברה לרשות הבדואים, והתוספת של ההרשאה להתחייב היא תוספת השקעות בהתאם להחלטת הממשלה בנושא, בעיקר בפעילויות חינוכיות בלתי פורמליות.

<רעיה עדני: תוכנית 330602 – תמיכות ומחקרים בחקלאות: מדובר בהוספה של 182 מיליון שקלים במזומן ועוד 321 מיליון שקלים בהרשאה להתחייב.

<רעיה עדני: זו תוכנית שעוסקת בעיקר בתמיכות במחקר, מענקי פיתוח – מה שקרוי "מינהלת ההשקעות".

<רעיה עדני: התוספת בתוכנית מחולקת ל-22 מיליון שקלים פיצוי בגין השמדת להקות בשל התפרצות שפעת העופות שהיתה בחורף האחרון.

<רעיה עדני: יש עוד שינויים פנימיים של 48 מיליון שקלים, לבקשת המשרד, בין התוכניות.

<רעיה עדני: יש תוספת של 100 מיליון שקל בהוצאה במזומן בגלל השינויים בקצב ההוצאה של תקציבי ההרשאה, ועוד תוספת של 10 מיליון שקלים עבור פיצוי למכמורתנים.

<רעיה עדני: תקנות הים עברו לפני שנה, ובמסגרת התקנות החדשות גם הוצעה תוכנית תמיכה במכמורתנים, כדי שיפסיקו לדוג בעונות הרבייה של הדגים.

<רעיה עדני: תוספת ההרשאה להתחייב: 31 מיליון שקלים - המרה של תקציב התמיכות במו"פים האזוריים.

<רעיה עדני: זה שוב המרה של תקציב מזומן לתקציב הרשאה.

<רעיה עדני: תמיכות במו"פים חקלאיים, במהות שלהם, הם רב-שנתיים.

<רעיה עדני: מחקרים לוקחים שלוש–חמש שנים, ולכן המרנו חלק מהכסף שהיה במזומן לתקציבי הרשאה.

<רעיה עדני: עוד 180 מיליון שקלים זה המרה של תקציב התקורות של החטיבה להתיישבות, שמתוקצב בהוצאה בבסיס התקציב לתקציב הרשאה.

<רעיה עדני: זה בעקבות ההחלטה והדיונים הארוכים שהתקיימו בנושא ולבקשת משרד המשפטים.

מיקי רוזנטל: למה מיועד הכסף?

<רעיה עדני: הכסף הוא התקציב השוטף של החטיבה להתיישבות, בעקבות הבקשות של משרד המשפטים והחלטת הממשלה בנושא.

מיקי רוזנטל: איפה הפירוט של התקציב?

מיקי רוזנטל: לְמה הולך הכסף?

<רעיה עדני: הכסף הומר ממזומן להרשאה.

סתיו שפיר: בשביל מה?

מיקי רוזנטל: לְמה?

מיקי רוזנטל: תגידי את זה עשר פעמים, ואני אשאל עשר פעמים.

<רעיה עדני: יש פה את התקציבאית של החטיבה להתיישבות, והיא תתייחס.

משה גפני: כן, בבקשה.

<רחל ירום: אני חשבת החטיבה להתיישבות.

<רחל ירום: 180 מיליון שקל - בעקבות הסכם שנחתם בין משרד החקלאות לחטיבה להתיישבות באפריל השנה.

<רחל ירום: נחתם הסכם מסגרת לחמש שנים, עם עוד חמש ועוד חמש שנים אופציה.

<רחל ירום: ה-180 מיליון זה תקורת החטיבה להתיישבות לחמש השנים הקרובות.

משה גפני: שואלים שני חברי כנסת מה החטיבה להתיישבות עושה עם הכסף הזה.

<רחל ירום: 180 מיליון זה רק התקורה לחמש שנים.

<רחל ירום: מדובר על שכר דירה, אחזקה, שכר.

סתיו שפיר: שכר דירה היכן?

סתיו שפיר: מה זאת אומרת שכר דירה?

<רחל ירום: הם הרי פרושים בכל הארץ, את בטח מכירה.

<רחל ירום: צפון, דרום - -

סתיו שפיר: בטח מכירה.

סתיו שפיר: גפני - - -

מיקי רוזנטל: ככל שאני שומע יותר אני דואג יותר.

משה גפני: אבל תכבד אותה.

משה גפני: היא עושה את עבודתה – שתגיד.

מיקי רוזנטל: - - - שכר דירה.

סתיו שפיר: גפני, אם אפשר, לחדד את השאלות כי נראה לי שאנחנו הולכים לקיים פה דיון - - -

משה גפני: אאפשר לכם, אבל אני רוצה שהיא תשלים.

משה גפני: בבקשה.

<רחל ירום: זה 180 מיליון שקל לחמש שנים.

<רחל ירום: זה אומר שבשנה זה 35 מיליון.

סתיו שפיר: הכל ברור.

סתיו שפיר: שאלנו איפה, בחלוקה אזורית?

מיקי רוזנטל: כסף קטן, באמת.

<רחל ירום: מדובר על שכר של המשרדים.

<רחל ירום: זה לא - - -

סתיו שפיר: שכר דירה על כמה משרדים והיכן?

סתיו שפיר: בואי נתחיל מזה.

<רחל ירום: אין בעיה.

<רחל ירום: המשרדים של החטיבה נמצאים בדרום בבאר שבע, בצפון באזור התעשייה ליד קצרין, בירושלים במלך ג'ורג' 45 - - -

משה גפני: 180 מיליון שקל הולך לשכר דירה?

<רחל ירום: רגע, זה הסעיף הראשון.

<רחל ירום: נתתי עוד סעיפים.

משה גפני: בבקשה.

משה גפני: סליחה.

סתיו שפיר: כחלון בדיוק אמר שמחירי השכירות ירדו.

<רעיה עדני: זה גם חמש שנים ביחד.

<רחל ירום: זה שכר, זה שכר דירה, זה ניקיון - - -

מיקי רוזנטל: זה גם שכר עובדים?

<רחל ירום: זה גם שכר עובדים.

מיקי רוזנטל: כמה עובדים?

משה גפני: יש לי בקשה אלייך.

משה גפני: את אישה שעושה את עבודתך.

משה גפני: את לא צריכה להתלהב, לחברי הכנסת יש אתה הפריבילגיה לכך וכל אחד יכול להתלהב בתור שלו.

משה גפני: ממך מבקשים את הנתונים המקצועיים.

משה גפני: 180 מיליון שקל לחמש שנים, מה זה כולל?

<רחל ירום: כל שנה זה 36 מיליון שקל, כמו שאמרתי.

<רחל ירום: זה הוצאות תקורה בלבד.

<רחל ירום: תקורה זה שכר של עובדים - - -

סתיו שפיר: כמה עובדים?

<רחל ירום: באזור 75–80 עובדים, וכל מה שצריך: מחשוב, משפטיות, כל מה שהוא תקורה.

משה גפני: 180 מיליון שקל לחמש שנים.

משה גפני: יש לי שאלה טכנית: אם אתם מדברים פה על חמש שנים, למה לא הבאתם את זה גם קודם?

משה גפני: הרי אם זו תוכנית כזאת ארוכת טווח, למה לא הבאתם את זה בתקציב?

<רחל ירום: ההסכם בין מדינת ישראל לחטיבה נחתם רק באפריל האחרון.

משה גפני: יפה, זו התשובה.

משה גפני: התשובה היא מכיוון שההסכם שנחתם בין החטיבה להתיישבות לבין מדינת ישראל היה באפריל 2017.

משה גפני: מה עשיתם עד אז?

<רחל ירום: עד אז היה הסכם זמני שנחתם, לפי האישור של דינה זילבר.

<רחל ירום: ההסכם הזמני - - -

משה גפני: דינה זילבר, מה היא קשורה?

סתיו שפיר: היא המשנה ליועץ המשפטי, שכתבה דוח מאוד חמור על התנהלות החטיבה.

מיקי רוזנטל: היה דוח חמור על החטיבה.

סתיו שפיר: החטיבה גם היתה נורא עסוקה בשנה הזאת, כי הם היו צריכים ללכת להכפיש את דינה זילבר ולספר עליה כל מיני שקרים כדי להפחיד את הציבור ולעשות דה-לגיטימציה לעמדה של היועץ המשפטי לעניין הזה.

סתיו שפיר: מעניין אם בתקופה הזו גם קיבלו שכר.

סתיו שפיר: מה קרה עם העובדים שהוזכרו בדוח המבקר החמור מאוד בעניין החטיבה שפורסם לפני חודשיים?

סתיו שפיר: כל מי שהיו מעורבים בעניינים של תפירת תמיכות ותפירת מכרזים.

<רחל ירום: בדוח המבקר על הגרעינים את שואלת?

<רחל ירום: הוזכרו עוזרי שר החקלאות, הוזכר עובד אחד, חנוך אלמסי.

<רחל ירום: לא היה שם שום דבר חמור, מה - - - ?

סתיו שפיר: מה היה חמור בדוח?

סתיו שפיר: אני יכולה לפרט.

<רחל ירום: דיברת ספציפית על העובדים, אז אני - - -

סתיו שפיר: אני יכולה לפרט מה היה חמור.

<רחל ירום: אני מכירה, קראתי את הדוח.

<רחל ירום: את מדברת על עוזרי השרים.

סתיו שפיר: גפני, אני רוצה לחדד את השאלות.

משה גפני: אבל בקצרה.

משה גפני: הישיבה קצרה היום.

מיקי רוזנטל: אבל הכסף גדול.

סתיו שפיר: גפני, אגיד את מה שיש לי להגיד.

סתיו שפיר: אתם דחפתם את העניין של ההעברה לחטיבה ממש לפסקה האחרונה, אחרי דברי ההסבר המפורטים על הדברים האחרים.

סתיו שפיר: סעיף 7: תוכנית 330801.

סתיו שפיר: קורה פה משהו מאוד מאוד משונה - - -

<רעיה עדני: עוד לא הגעתי לזה.

סתיו שפיר: אני יודעת שעוד לא הגעת, אבל אני מחדדת כי כבר נגענו בחטיבה.

סתיו שפיר: ההפחתה היא של 48 מיליון שקלים בעוד שהתוספת, הפלא ופלא, 182 מיליון שקלים במזומן ועוד 321 מיליון בהרשאה.

<רעיה עדני: מדובר בהבדל בין הרשאה להוצאה.

<רעיה עדני: המרנו את חלק מתקציבי החטיבה - - -

סתיו שפיר: הכול ברור.

סתיו שפיר: הטריק הזה של ההרשאות, שאתם אחר כך - - -

<רעיה עדני: זו בקשה של ועדת הכספים.

<רעיה עדני: ועדה הכספים מבקשת כל שנה שנקצץ בעודפים.

<רעיה עדני: זו בקשה שלך.

<רעיה עדני: הדרך שלנו לקצץ בעודפים היא לעבור לעבוד באופן תקציבי ארוך טווח.

<רעיה עדני: אופן תקציבי ארוך טווח זה אומר לעבור להרשאה להתחייב; אנחנו מקצצים את בסיס המזומן של המשרד ובתמורה נותנים למשרד הרשאה להתחייב, כדי שלא יגלגלו עודפים משנה לשנה.

סתיו שפיר: סליחה, זה לא מה שביקשנו בעניין העודפים.

סתיו שפיר: לא לגלגל עודפים משנה לשנה זה דבר אחד והטריק הזה שאתם עושים עכשיו זה דבר אחר לגמרי, ואפשר לפתוח על זה את הדיון.

<רעיה עדני: זה לא טריק, זו הדרך שבה התקציב עובד.

סתיו שפיר: סליחה, אבל תקשיבי לשאלה.

סתיו שפיר: תכבדו את חברי הכנסת, למרות שאתם מזלזלים באינטליגנציה שלנו.

משה גפני: סתיו, תשאלי את השאלות.

משה גפני: הם יענו כמו שהם נוהגים, וזה בסדר.

סתיו שפיר: ההכרות הראשונה שלנו בוועדה עם החטיבה היתה כשהגיעה לפה החטיבה להעברה תקציבית וביקשה משהו כמו 250 מיליון שקל בהעברה.

סתיו שפיר: וכשאז שאלנו שאלות, אמרו לנו: מה אתם רוצים?

סתיו שפיר: זה עובר לפריפריה.

סתיו שפיר: עברו מאז שלוש שנים; דוח המשנה ליועמ"ש דינה זילבר, דוח מבקר המדינה החמור שהוכיח את הטענות שלנו כאן והראה שהחטיבה העבירה כספים לגרעינים שבראשם עמדו עסקני הבית היהודי שנמצאים במרכז הארץ – רמת אביב ג', שינקין, הוד השרון, רמת השרון - במקום לגרעינים בפריפריה שהיו אמורים לדאוג לאוכלוסיות מוחלשות.

סתיו שפיר: כל הדברים האלה הם עובדות, כל הדברים האלה נעשו בחסות של כל מיני דיבורים יפים, כמו שיש פה עכשיו, שהכספים עוברים לפריפריה.

סתיו שפיר: לכן הפירוט שמבקשים פה חברי הכנסת הוא מאוד פשוט.

סתיו שפיר: אנחנו מבקשים פירוט של שקל לשקל ממה שאתם מעבירים פה בתקציב – כל דבר, כולל ההרשאות להתחייב, על אף שמדובר בהרשאות והן עדיין לא עברו.

סתיו שפיר: כל שקל, לאיפה הוא עובר, בחלוקה שהיא לא לפי המחוזות שלכם אלא לפי יישובים, כולל כל הספקים, כולל מספר העובדים, איפה נמצאים העובדים, כולל המבנים והיכן הם נמצאים.

סתיו שפיר: אנחנו יודעים שהחטיבה גם דאגה, בחלק מהמבנים שהיו מיועדים לדיור לאוכלוסיות מוחלשות, להעביר לכל מיני עסקנים וארגונים של הבית היהודי.

סתיו שפיר: לכן אנחנו מבקשים פירוט.

סתיו שפיר: אבהיר פה עוד דבר, ולכן גם שאלתי על העובדים.

סתיו שפיר: החטיבה היא גוף שאמון על נושא מאוד מאוד חשוב – היא אמונה על נושא ההתיישבות, והיא אמורה לדאוג להתיישבות ברחבי הארץ, בעיקר בפריפריה.

סתיו שפיר: זו המשמעות של החטיבה להתיישבות.

יצחק וקנין: גם רמת אביב לדידם זה התיישבות.

סתיו שפיר: היום משתמשים בה פוליטיקאים לצרכים מושחתים, והדבר הזה הוא אסור.

סתיו שפיר: כדי למנוע את זה, חברים, צריך לעשות פה דבר מאוד ברור, שלא קרה לפי דוח המבקר.

סתיו שפיר: לפי דוח המבקר ישבו העובדים והתעלמו לחלוטין ממה שמתרחש, כשיושבים עסקני הבית היהודי ותופרים לעצמם מכרזים בתוך משרדו של אורי אריאל.

סתיו שפיר: אתם לא יכולים להיות העובדים האלה, שמתעלמים ממה שמתרחש.

סתיו שפיר: לכן מוטלת גם עליכם האחריות לעשות את הפיקוח מקיף ולהעביר דיווח.

משה גפני: סתיו, תודה.

משה גפני: מיקי רוזנטל, בבקשה.

מיקי רוזנטל: אני מבקש ממך שלא נאשר את הבקשה.

משה גפני: אביא את זה להצבעה.

מיקי רוזנטל: לא לא לא, אני לא רוצה להצביע עכשיו.

מיקי רוזנטל: אולי נצביע בעד?

מיקי רוזנטל: אולי הכסף הולך למקום - - -?

משה גפני: בסדר, נסיים את הדיון.

משה גפני: בבקשה.

איתן ברושי: אדוני היושב-ראש, הצעה לסדר.

משה גפני: רגע, לפני ההצעה לסדר מיקי רוזנטל, אחרי זה אתה.

משה גפני: בבקשה.

מיקי רוזנטל: סיימתי.

מיקי רוזנטל: אני אומר לך שאני מבקש לא להצביע על זה עכשיו.

מיקי רוזנטל: אני מבקש שפירוט שנדרש, מאחר שיש פה צל כבד של חשד – כך אקרא לזה - שהכספים לא עוברים למטרה שלשמה הם סומנו פה אלא למטרות פוליטיות אחרות, שלא שייכות לעניין.

מיקי רוזנטל: אני מבקש פירוט מדויק לאן הולכת התקורה, שהם אוהבים להגיד; מה עושים עם הכספים של הגרעיניים התורניים; לאיפה הם מיועדים; לאיזה גרעינים בדיוק; איפה הם ממוקמים; איזה סכומים וכו'.

משה גפני: בבקשה, איתן.

איתן ברושי: אדוני היושב-ראש, עניין הגרעינים במשרד החקלאות הוא לא הפעילות המרכזית ולא החשובה של המשרד.

איתן ברושי: אני דווקא מודאג מזה שאין פה העברה, למשל, רעיה, למינהלת ההשקעות.

איתן ברושי: איך תהיה פה חקלאות בלי פיתוח?

איתן ברושי: תסתכלי עלי, אני מדבר אלייך.

איתן ברושי: אתם רק אומרים: מה אתם רוצים מהפקידים?

איתן ברושי: אני מדבר עם משרד האוצר - - -

משה גפני: נדב, נדב.

איתן ברושי: ככה זה מתנהל.

איתן ברושי: לא רק שהשר לא בא - - -

משה גפני: חבר כנסת מכובד מדבר עם רעיה, אתה שם לב?

<נדב שיינברגר: ניסיתי להבין.

<נדב שיינברגר: היא אמרה קודם שזה עובר למרכז ההשקעות, אז ניסיתי להבין.

<רעיה עדני: חלק מהכספים עובר גם למינהלת ההשקעות - - -

יפעת שאשא ביטון: אפילו אמרתי שזה חשוב, אבל הוא לא היה פה.

<רעיה עדני: יש פה תקציבים למו"פים, יש פה תקציבים לפיצוי על שפעת העופות.

איתן ברושי: לא זה העיקר.

איתן ברושי: אני יודע מה צביקה כהן אומר, שאין לו יכולת לתת שקל אחד.

איתן ברושי: חוק עידוד השקעות הון בחקלאות מונח כי האוצר מתנגד.

איתן ברושי: גפני ואני הגשנו הצעה, היא מוסכמת עקרונית ואתם יודעים, נדב, שחוק שהממשלה מקבלת ולא מוצא חן בעיניכם – החוק הזה הוכן למשרד החקלאות.

איתן ברושי: הוא פרטי כי אנחנו מקדמים אותו, אבל עם משרד החקלאות.

איתן ברושי: אודי אדירי ושירה ישבו עליו, משה אשרי ישב עליו וברור שהוא יחול על 2018; מה מפריע לכם לאשר אותו לפני הפגרה, חוץ מצרות עין ולדפוק את האופוזיציה?

איתן ברושי: אבל לא זה העיקר.

משה גפני: למה אופוזיציה?

משה גפני: גם אני בחוק הזה.

<נדב שיינברגר: הוא על סדר היום?

איתן ברושי: סדר היום הוא מה שאני רוצה.

איתן ברושי: נדב, סדר היום הוא שאתם פוגעים פגיעה בלתי מוצדקת, מינהלת ההשקעות בתקציב 2017–2018 ריקה.

איתן ברושי: גפני, התחייבת שבמסגרת דיוני - - -

משה גפני: רק שניה.

משה גפני: נדב, אם אנחנו מוצאים לזה מכסה אתם תומכים בזה?

משה גפני: אני עוזב את הכול.

משה גפני: אין לנו מכסה – גם לו אין מכסה וגם לי אין מכסה - - -

<נדב שיינברגר: הצעת החוק של חבר הכנסת ברושי מדברת על 250 מיליון שקל.

איתן ברושי: בשנה.

<נדב שיינברגר: ויש כרגע דו-שיח עם משרד החקלאות.

מיקי רוזנטל: אנחנו מוכנים לפרוש אותה גם - - -

<נדב שיינברגר: יש כרגע דו-שיח עם משרד החקלאות על חוק עידוד השקעות – לא בסכומים המדוברים האלה, סכומים קצת יותר נמוכים.

<נדב שיינברגר: זה נושא שצריך לעבור ממשלתית, הוא יגיע לוועדה.

משה גפני: לפני כמה חודשים היתה ישיבה אצלי והיה מדובר שיעבירו את זה בטרומית, עם התנייה שזה לא יתקדם בלי משרד האוצר.

<נדב שיינברגר: אני אומר לך שהנושא הממשלתי נמצא בשלב סיכומים אחרונים בין שני המשרדים.

<נדב שיינברגר: ברגע שזה יהיה מוכן - - -

איתן ברושי: אנחנו יוצאים לפגרה עכשיו.

משה גפני: ממשלתי אפשר להביא בפגרה.

<נדב שיינברגר: כרגע בוועדת השרים לחקיקה יש חקיקה שבאה לקחת את הסמכויות של שר האוצר.

איתן ברושי: בחוק המכס והבלו.

איתן ברושי: זה לא לקחת.

<נדב שיינברגר: זו החקיקה שיש.

<נדב שיינברגר: חקיקה של חבר הוועדה, שבאה לקחת את ליבת הסמכות של שר האוצר – להוזיל מכסים, להוריד מכסים.

<נדב שיינברגר: זה מה שעומד על הפרק כרגע.

משה גפני: בסדר, עזוב את זה - - -

איתן ברושי: על החוק הזה חתומים גם גפני, גם כבל, גם דוד ביטן.

איתן ברושי: יש הסכמה.

איתן ברושי: החוק הזה הוכן על-ידי הייעוץ המשפטי - - -

משה גפני: אבל זה לא נושא הדיון, זה לא עומד על סדר היום.

יפעת שאשא ביטון: איך עברנו מכאן לכאן?

יפעת שאשא ביטון: מה קורה פה?

משה גפני: איתן, אני לא מסכים לזה.

איתן ברושי: אבל אני רוצה להציע הצעה.

משה גפני: זה לא עומד על סדר היום, אל תדבר על זה.

איתן ברושי: לא על זה.

איתן ברושי: הוא דיבר, מי שלא חבר כנסת דיבר.

איתן ברושי: גפני, אני רוצה להציע לאשר את כל ההעברות של משרד החקלאות, למעט הסעיף של החטיבה, משום שאין מקום לפגוע במשרד קטן וחלש שמטפל בענף גוסס.

איתן ברושי: החקלאות גוססת תחת ההנהגה של משרד האוצר.

איתן ברושי: לכן, מה שאני מציע, לאשר את כל ההעברות, למעט ההעברה השנויה במחלוקת, שהיא לא מליבת העסקים.

איתן ברושי: היא נמצאת בחקלאות בגלל השר ולא בגלל החקלאות, וזה מה שקורה בחלוקות תפקידים פוליטיות על גב החקלאים.

משה גפני: תודה רבה.

משה גפני: חבר הכנסת וקנין.

יצחק וקנין: אתם שמים לב שאני כמעט לא מדבר, אבל אני נותן לכם עד יום שני.

יצחק וקנין: אני אומר למשרד החקלאות ואני אומר לכולם: עד יום שני, אם לא – אעשה פה רביזיה ואעצור את כל התקציבים של כל המשרדים, אני אומר לך את זה, אם לא תשבו על נושא המים ותגמרו אותו.

יצחק וקנין: תגמרו את נושא המים.

יצחק וקנין: הפטם כבר בשפל שלא היה.

יצחק וקנין: אני יושב עם העוזרים, עם היועצים, עם כל מי שאתה רוצה – ישיבות, אחת על השניה.

יצחק וקנין: מעל 200 חקלאים - מושבניקים בלבד - נפלטו מענף הייצור, לא מייצרים.

יצחק וקנין: מקבלים עלות ייצור לפטם 2.80, 2.30 שקלים.

יצחק וקנין: הבאתי חשבוניות, הראיתי את הכול למשרד האוצר.

יצחק וקנין: לצערי הרב, המצב הוא קטסטרופה.

יצחק וקנין: אני יושב פה ושותק, לא מדבר כמעט, אבל אני אומר לכם שבשבוע הבא תקבלו אותי במלוא המרץ שלי.

איתן ברושי: אתה מסכים להצעה שלי, שנעביר את ההעברות חוץ מהחטיבה להתיישבות?

משה גפני: תודה רבה.

משה גפני: רעיה, תמשיכי את ההסבר.

<רעיה עדני: בנוסף, בתוכנית 330602 יש סך של 6.8 מיליוני שקלים שמועברים מהמשרד להגנת הסביבה למשרד החקלאות עבור טיפול בפסולת צומח.

<רעיה עדני: תוכנית 330701 – תמיכות לפי חוק צער בעלי חיים.

<רעיה עדני: תוכנית פעולה זו כוללת תמיכות בפעולות של עיקור וסירוס בעלי חיים למניעת התפשטות של מחלות.

איתן ברושי: הורגים כלבים בבית שמש.

<רעיה עדני: מדובר בתקציב לפי חוק צער בעלי חיים.

<רעיה עדני: הסכום קבוע בחוק ומתוקצב בהתאם לכך.

<רעיה עדני: תוכנית 330801 - פעולות אחרות באחריות המשרד: הפחתה של 48 מיליון שקלים בהוצאה.

<רעיה עדני: זה הפחתה של תקציבים המיועדים לתמיכות בגרעינים משימתיים ותקציביים המיועדים לפעילות של החטיבה להתיישבות, לחיזוק ההתיישבות.

<רעיה עדני: זה המשך ההוספה של ההרשאה.

<רעיה עדני: זה עובר לתוכנית 330602 כדי לממן תקציב רב-שנתי.

סתיו שפיר: דילגת על כל החלק של הגרעינים המשימתיים?

סתיו שפיר: טוב.

<סיון ינקוביץ': זו טעות שזה רשום פה, זה פשוט לא נכון.

<סיון ינקוביץ': ההעברה של 48 מיליון שקל היא לא תקציבים שיועדו לגרעינים המשימתיים.

סתיו שפיר: כתוב את זה פה בדברי ההסבר.

<סיון ינקוביץ': זו טעות.

סתיו שפיר: אני לא מבינה.

<רעיה עדני: זו הפחתה.

מיקי רוזנטל: זו הפחתה, אבל העברתם את זה לסעיף אחר.

מיקי רוזנטל: מה זה הפחתה?

מיקי רוזנטל: לא הפחתתם את הסכום בפועל, העברתם את זה לסעיף אחר.

מיקי רוזנטל: אנחנו לא מפגרים.

<סיון ינקוביץ': אפשר להסביר?

סתיו שפיר: נשמח להסברים.

<סיון ינקוביץ': 48 מיליון שקלים תוקצבו בתוכנית 3308 עבור פעולות של פיתוח הכפר ולא עבור הגרעינים המשימתיים.

<סיון ינקוביץ': כפי שאמרתי קודם, אין שום דבר בפנייה התקציבית הזאת שכולל תקנות תקציביות של גרעינים משימתיים וגם הוחלט - - -

סתיו שפיר: למה זה כתוב בדברי ההסבר?

<סיון ינקוביץ': זו טעות בדברי ההסבר.

<סיון ינקוביץ': זה לא התקציב שיועד לגרעינים המשימתיים.

מיקי רוזנטל: "טעות בדברי ההסבר", נו באמת, הבדיחה הזאת.

מיקי רוזנטל: תקשיב, גפני, הם אומרים עכשיו שזה בכלל טעות הגרעינים המשימתיים.

מיקי רוזנטל: הם החביאו את זה בסעיף אחר, זה עוד יותר גרוע.

<שגית אפיק: למה כסף הזה כן מוקצה אם לא לגרעינים?

סתיו שפיר: אני מציעה שנעביר את כל הדברים שנוגעים לחקלאות באמת מההעברה הזאת, ואת החטיבה להתיישבות תעבירו בנפרד, כי אי אפשר להצביע על דבר כזה.

סתיו שפיר: אי אפשר לכרוך פעילות שיש בה פוטנציאל לשחיתות עם הפעילות של משרד החקלאות.

משה גפני: שניה.

משה גפני: אם זה לא הולך לגרעינים משימתיים, למה זה כן הולך?

<רעיה עדני: זו הפחתה של המזומן של החטיבה להתיישבות והעברה להרשאה.

<רעיה עדני: כבר הסברנו את זה קודם בתוכנית.

מיקי רוזנטל: הרשאה לְמה?

מיקי רוזנטל: לגרעינים תורניים.

<רעיה עדני: זה השתרבב בטעות לדברי ההסבר, אנחנו מתנצלים.

מיקי רוזנטל: אם לא הייתי רואה את זה, אז גם הייתם אומרים שזו טעות?

סתיו שפיר: זה אותם עסקני הבית היהודי שתפרו את המכרזים במשרד.

סתיו שפיר: הם גם נכנסו למשרד האוצר כדי לשרבב בטעות בדברי ההסבר?

מיקי רוזנטל: במקרה, דווקא פה יש טעות.

משה גפני: מיקי.

משה גפני: אני מבקש שתתקנו את דברי ההסבר ותעבירו אלינו.

מיקי רוזנטל: רגע, אדוני.

מיקי רוזנטל: אני צריך לצאת רגע לשיחה.

משה גפני: אני דוחה את ההצבעה ליום שני.

מיקי רוזנטל: לא מצביעים על זה.

משה גפני: בסדר.

איתן ברושי: בוא נעביר את החלק האחר, גפני.

משה גפני: אם מביאים את החלק האחר – בבקשה, אבל אנחנו לא מוסמכים לעשות את זה.

איתן ברושי: מה, לפצל את ההצעה?

משה גפני: לפי הנוהל הרגיל, הפשוט, דברי ההסבר צריכים להיות מונחים בפני החברים יומיים לפני הישיבה.

משה גפני: אם יש טעות בדברי ההסבר – צריך לתקן, במיוחד כשמדובר בסעיף רגיש, כפי שראית קודם.

משה גפני: לכן אני מבקש לתקן את הטעות בדברי ההסבר ולהעביר את זה אלינו עוד היום כדי שנוכל להביא את זה להצבעה ביום שני.

משה גפני: אני עושה ישיבות כל יום על ההעברות.

משה גפני: יש בקשה של חלק מהחברים, אולי אפילו של כולם, שתיתנו פירוט של החטיבה להתיישבות.

משה גפני: תנו פירוט לאן זה הולך, הפירוט של מה שנאמר קודם – להגיד לאן זה הולך באופן מדויק.

משה גפני: שנדע לאן זה הולך.

משה גפני: זה דבר שני.

משה גפני: דבר שלישי, יש פה סעיפים של משרד החקלאות, שההסברים הם טובים, מניחים את הדעת, האנשים מסכימים עם זה.

משה גפני: אם תסכימו לפצל את החטיבה להתיישבות – אצביע; אם לא – נצביע על הכול ביום שני.

משה גפני: תשובה.

<רעיה עדני: אבדוק את זה.

משה גפני: בסדר.

משה גפני: רעיה, ננהג על פי מה שתאמרי.

משה גפני: אנחנו עוברים לעודפים: בקשה מס' 01-004 – נשיא המדינה.

<חזי כהן: הפניה נועדה להעברת עודפים מחויבים משנת התקציב 2016 לשנת התקציב 2017 בסך של 1.6 מיליון שקלים, בעיקר לתוכנית 015101 – נשיא המדינה ומוסדותיו, כ-1.6 מיליון.

<חזי כהן: הסיבות להיווצרות העודפים זה התקשרויות חוצות שנה בתחום התפעול, הסכם שירות עם מערכת הביטחון ורכישת שער רך לכניסה לבית הנשיא ועודפים כתוצאה מטיסות הנשיא.

משה גפני: יש שאלות?

משה גפני: מי בעד?

משה גפני: מי נגד?

משה גפני: בעד – פה אחד

משה גפני: פניה 01-004 אושרה.

משה גפני: העודף אושר.

משה גפני: פניה 10-004 – מטה לביטחון לאומי.

<ליאור בראון: הפנייה נועדה להעברת עודפים מחויבים משנת התקציב 2017 בסך של 2.391 מיליון שקלים.

<ליאור בראון: הסיבות להיווצרות העודפים זה התחייבויות של תקציב שוטף שעדיין לא חויבו במלואם.

<ליאור בראון: למשל: חומרת מחשוב, רישיונות תוכנה, ציוד תקשורת וכו'.

משה גפני: תודה.

משה גפני: מי בעד אישור הבקשה?

משה גפני: מי נגד?

משה גפני: בעד – פה אחד

משה גפני: פניה 10-004 אושרה.

משה גפני: הבקשה אושרה.

משה גפני: 14-003 – הכנות לקראת הבחירות.

<דין ליבנה: מדובר בהעברה של עודפים בעקבות פרויקטים שהתחילו בשנה שעברה: בינוי שהתחיל בשנה שעברה וצריך לשלם לקבלן, פרויקטי תוכנה ויתרת התשלום לסיעות בסך 1.7 מיליון שקלים.

משה גפני: מי בעד אישור הפניה?

משה גפני: מי נגד?

משה גפני: בעד – פה אחד

משה גפני: פניה 14-003 אושרה.

משה גפני: העודף אושר.

סתיו שפיר: למה זה עובר כעודף?

סתיו שפיר: למה זה לא בתקציב?

<דין ליבנה: זה עודף מחויב.

<דין ליבנה: זה היה בתקציב בשנה שעברה, הפרויקטים פשוט לא הסתיימו.

משה גפני: 15-007 – הוצאות ביטחוניות.

<ליאור בראון: הפניה נועדה להעביר עודפים מחויבים מתקציב 2016 בסך של 977.309 מיליון שקלים.

<ליאור בראון: ההסברים יינתנו בוועדה המשותפת לתקציב הביטחון.

משה גפני: מי בעד?

משה גפני: מי נגד?

משה גפני: בעד – רוב

משה גפני: פניה 15-007 אושרה.

משה גפני: הבקשה אושרה.

משה גפני: פניה 18-012 - רשויות מקומיות.

<מעין ספיבק: הפניה נועדה להעברת עודפים מחויבים מ-2016 ל-2017 בסך של כ-110 מיליון שקלים במזומן לשתי תוכניות.

<מעין ספיבק: התוכנית הראשונה – 181101: מדובר בכ-107 מיליון שקלים העברות לרשויות המקומיות.

<מעין ספיבק: זו תוכנית שדרכה מועברים מענקי איזון, תקציבים לתוכניות הבראה, תקציבי פיתוח כלכליים.

סתיו שפיר: לאן?

<מעין ספיבק: מדובר בהעברה רוחבית להרבה מאוד רשויות מקומיות.

סתיו שפיר: מי הן?

סתיו שפיר: באילו סכומים?

<ליאת פרוינד שפרן: מענקי איזון – כ-3 מיליארד שקלים, כמעט לכל הרשויות המקומיות.

סתיו שפיר: באיזו חלוקה?

סתיו שפיר: של כמה כספים לכל מקום?

<ליאת פרוינד שפרן: תקציבי פיתוח לפי בקשות של רשויות מקומיות.

סתיו שפיר: אנחנו מכירים את הרגע.

סתיו שפיר: אני שואלת לאיזה רשויות ובאילו סכומים.

משה גפני: היא אמרה שכמעט לכולן.

סתיו שפיר: אני עדיין שואלת לאילו רשויות ובאיזה סכומים.

סתיו שפיר: אתה מסכים אתי שרשות אחת שמקבלת מיליון זה לא כמו רשות אחרת שמקבלת - - -

משה גפני: איך החלוקה?

<ליאת פרוינד שפרן: למענקי איזון יש לנו נוסחה כבר הרבה שנים.

<ליאת פרוינד שפרן: מדי פעם אנחנו בודקים - - -

משה גפני: על-פי הנוסחה הזאת.

סתיו שפיר: אפשר לקבל את רשימת הרשויות?

<ליאת פרוינד שפרן: בהחלט.

סתיו שפיר: עכשיו?

משה גפני: אחרי ההצבעה.

סתיו שפיר: למה אחרי ההצבעה?

משה גפני: בגלל שזה דבר שגרתי.

משה גפני: אם היא היתה אומרת שיש שינוי בנוסחה או - - -

סתיו שפיר: גפני, בוא אסביר לך משהו.

סתיו שפיר: רק לפני חודשיים קיימנו דיון עם משרד הפנים בוועדת השקיפות שבו התגלה, על חלק מהמענקים האלה, שהם הועברו לעמותות שפועלות נגד המדינה דרך הרשויות.

משה גפני: אני מאוד תומך בוועדת השקיפות, אבל עם כל הכבוד, את לא יכולה פה כל הזמן לעשות פרסום לוועדה.

סתיו שפיר: חבל שאתה לא מקשיב.

סתיו שפיר: אתה מוזמן לבוא ולעשות בעצמך.

סתיו שפיר: אמר משרד הפנים: אנחנו לא יודעים לפקח על התקציבים האלה ולאיפה הם עוברים.

סתיו שפיר: כך אמר נציג משרד הפנים.

סתיו שפיר: לכן אני שואלת מה הסכום שמעבירים לכל רשות.

סתיו שפיר: מה הבעיה?

משה גפני: עם כל הכבוד, כאן זה ועדת הכספים ואני היושב-ראש באופן זמני.

משה גפני: אני מבקש את הרשימה, מכיוון שביקשה חברת הכנסת סתיו שפיר.

משה גפני: תעבירו אלינו את הרשימה וניתן אותה לכל חברי הוועדה, כולל לחברת הכנסת סתיו שפיר.

משה גפני: את אומרת שמדובר על מענקי איזון בנושא השגרתי; לא שונתה נוסחה, לא הוסיפו או הורידו, ולכן אני מבקש שתביאי את הרשימה.

משה גפני: אני לא מעכב את ההצבעה בגלל זה.

סתיו שפיר: אגב, אני עדיין מחכה לרשימות מיום שני.

משה גפני: סתיו, תביאי לי את הרשימה של הדברים שביקשת ושהתחייבו כאן ולא קיבלת.

משה גפני: תני לי את הרשימה, אטפל בזה באופן אישי.

סתיו שפיר: לפני יומיים חברות הייעוץ – 19 מיליון ועוד - - -

משה גפני: בסדר, תעבירי לי את הרשימה.

<רעיה עדני: הרשימה כאן.

משה גפני: טוב שאת פה, רעיה.

משה גפני: מי בעד אישור הפניה?

משה גפני: מי נגד?

משה גפני: בעד – פה אחד

משה גפני: פניה 18-012 אושרה.

משה גפני: תודה, הפנייה אושרה.

משה גפני: חברת הכנסת וקנין, האם תוכל להחליף אותי?

סתיו שפיר: אני מבקשת רביזיה.

משה גפני: לא.

סתיו שפיר: כן.

סתיו שפיר: אקבל את הרשימה ואסיר, או שרק למיקי זוהר מותר.

משה גפני: למה, סתיו?

משה גפני: זה רשויות חלשות שלא יקבלו את הכסף.

סתיו שפיר: היא תראה לי את זה ברשימה.

סתיו שפיר: רשויות חלשות, בהחלט אני רוצה להעביר להם את הכסף.

משה גפני: עד מתי תוכלי להעביר את הרשימה?

<רעיה עדני: היום.

יצחק וקנין: תקבלי את הרשימה היום.

משה גפני: ברגע שאת מקבלת את הרשימה את מסירה את הרביזיה?

סתיו שפיר: ודאי.

<ליאת פרוינד שפרן: אני יכולה להבהיר משהו?

סתיו שפיר: זה צריך להיות נורא פשוט להעביר את זה.

סתיו שפיר: זה לחיצת כפתור על המחשב, לא מדובר באיזה עבודה שהיא עכשיו צריכה לאסוף את הרשויות ולשאול אותן כמה הן מקבלות.

<ליאת פרוינד שפרן: משרד הפנים מעביר תקציב לרשויות מקומיות, לא לעמותות.

סתיו שפיר: הרשויות המקומיות, כשהן משתמשות במענקים כדי להעביר לעמותות שפוגעות בצה"ל ועושות כל מיני פעולות נגד החיילים, אני רוצה להבין איך הן מקבלות את הכסף.

משה גפני: סתיו, אני לא הרשיתי לך עכשיו.

טלי פלוסקוב: אם - - - הסיעות היה שומע שאת תוקעת עכשיו את הרשויות - - -

סתיו שפיר: חלילה לא כל הרשויות, טלי.

טלי פלוסקוב: - - אף אחד לא היה תומך במפלגת העבודה.

טלי פלוסקוב: את יודעת מה את עושה?

סתיו שפיר: בסדר, טוב.

סתיו שפיר: אחלה.

סתיו שפיר: איומים.

טלי פלוסקוב: את יודעת מה את עושה?

סתיו שפיר: כן, אני מגינה על הכסף של אזרחי ישראל.

סתיו שפיר: זה התפקיד שלי.

משה גפני: חברת הכנסת סתיו שפיר, מספיק.

משה גפני: אתם מעבירים לי את הרשימה - -

סתיו שפיר: שמשרד הפנים יפקח על הכספים שהוא מעביר יותר טוב והכול יהיה יותר פשוט.

משה גפני: - - ברגע שהרשימה תגיע אנחנו נדאג שכולם יקבלו את זה, כולל חברת הכנסת סתיו שפיר.

משה גפני: היא מסירה את הרביזיה באותו רגע.

משה גפני: אם היא לא תסיר מאיזו סיבה, אז אנחנו נביא את זה להצבעה ביום שני.

משה גפני: אבל אז הרביזיות שלה יהיו בסטנדרט.

איתן ברושי: סתיו, אני חושב שיש פה אי-הבנה.

איתן ברושי: הסכום שמדובר בו הוא חלק ממענקי איזון כלליים של 2017.

יפעת שאשא ביטון: נכון.

יפעת שאשא ביטון: אם ישר רשות כושלת – שיביאו את התלונה נגד הרשות הכושלת.

איתן ברושי: לא זו הנקודה.

סתיו שפיר: ברושי, הכול בסדר גמור, רק שיעבירו את הרשימה.

איתן ברושי: אני רוצה להסביר מעבר.

איתן ברושי: הכסף הזה לא צבוע ככסף, הוא נכנס לפול שמחולק ב-2017.

איתן ברושי: ב-2017 מתחלקים מענקי האיזון על-פי מדיניות משרד הפנים שאושרה פה ולא על-פי הכסף שצבוע מהשנה שעברה.

יפעת שאשא ביטון: חבר'ה, מענקי איזון ברשויות המקומיות זה מיועד לפריפריה.

איתן ברושי: סתיו, אני מציע לאשר, לקבל את הרשימה.

איתן ברושי: בטח בעוד כמה ימים יהיו עוד בקשות.

איתן ברושי: אני רוצה להגיד שהקריטריון לא מאושר פה, ולכן לאן זה עובר זה לא כל כך חשוב, חשוב שזה משלים את מענקי האיזון שמתחלקים לפי כללים.

איתן ברושי: לכן במקרה זה ההעברה היא לא משמעותית.

סתיו שפיר: ברושי, חלק מההעברה - - -

טלי פלוסקוב: הרשויות מחכות לזה.

יצחק וקנין: סליחה, סתיו, תני לי לומר לך משהו.

יפעת שאשא ביטון: אבל עבור הרשויות בפריפריה זה חמצן.

יצחק וקנין: אני מקבל את מה שאת אומרת לגבי רשות ממוקדת שיש לך נגדה איזו השגה.

יצחק וקנין: פה את עושה מעשה, שלדעתי הוא לא נכון.

יצחק וקנין: יש דברים שאנחנו מסכימים אתך ויש דברים שאני חושב שאת עושה פגיעה רוחבית, שהיא לא מידתית בכלל.

יצחק וקנין: לכן אני חושב שצריך לאשר.

יצחק וקנין: תורידי את הרביזיה ותקבלי את כל הרשימה.

יצחק וקנין: לא תקבלי את הרשימה – תאמיני לי שאני אתך בהרבה דברים - - -

סתיו שפיר: עכשיו מותר לי להגיב?

יצחק וקנין: כן.

סתיו שפיר: תודה.

סתיו שפיר: מדובר פה בסכום לא קטן אלא בסכום של מיליארדי שקלים.

יצחק וקנין: זה מענקי איזון.

סתיו שפיר: לא מדובר רק במענקי איזון.

סתיו שפיר: שמעתם את ההסבר שלה?

סתיו שפיר: הקשבתם לה?

סתיו שפיר: לא רק מענקי איזון.

סתיו שפיר: כמובן שכשמדובר במענקים שעוברים לרשויות חלשות הדבר הזה הוא חשוב מאין כמוהו וכולנו רוצים שזה יעבור ובמהירות האפשרית.

סתיו שפיר: הבקשה שלי היא בקשה פשוטה: אחרי שבמשך הרבה מאוד זמן אני עוקבת אחרי חלק מהכספים שהרשויות – לא הרשויות החלשות - - -

יצחק וקנין: אז תטפלי ברשויות.

יפעת שאשא ביטון: אבל בואי לא נפגע בחלשות בגלל שמישהו - - -

יצחק וקנין: אם יש שלוש-ארבע רשויות כאלה – זכותך, את צודקת.

סתיו שפיר: למה אי-אפשר להשלים משפטית.

סתיו שפיר: רשויות אחרות העבירו לעמותות שפועלות נגד הצבא.

סתיו שפיר: משרד הפנים אמר לי שהוא לא יודע לפקח לאן הכסף עובר, ולכן ביקשתי ממשרד הפנים בקשה פשוטה: תעבירו את הרשימה.

סתיו שפיר: מדובר בלחיצת כפתור.

יצחק וקנין: מסכימים אתך, אבל את מתעקשת - - -

סתיו שפיר: הם היו יכולים להעביר את זה לוועדה עכשיו, עם הפנייה, ולא לחכות לכל הדיון הזה.

סתיו שפיר: הכסף כבר היה עובר.

יצחק וקנין: בקיצור, את לא מושכת את הרביזיה?

סתיו שפיר: מה הבעיה?

יצחק וקנין: חבל על הזמן.

יפעת שאשא ביטון: שיירשם בפרוטוקול שיש כאן פגיעה ברשויות החלשות, במיוחד ברשויות בפריפריה.

יפעת שאשא ביטון: חשוב שהן ידעו את זה.

יצחק וקנין: חברים, זה לא יעזור.

יפעת שאשא ביטון: שזה יירשם.

יצחק וקנין: סתיו, אני מבין שאת לא מסירה את הרביזיה.

יצחק וקנין: אני חושב שאת טועה.

סתיו שפיר: ב-2017 צריך לקחת כל כך הרבה זמן להעביר רשימה של - - - ?

יצחק וקנין: חבל לטחון מים - - -

יפעת שאשא ביטון: יעבירו לך, אבל קצת אמון.

יפעת שאשא ביטון: הרשויות החלשות בפריפריה לא צריכות לשלם מחיר - - -

יצחק וקנין: יש לנו עוד העברות.

יצחק וקנין: סתיו, כל חברי הוועדה פנו אלייך למשוך את הרביזיה.

יצחק וקנין: את לא רוצה – אל תמשכי.

יצחק וקנין: מה את רוצה שאגיד לך?

יפעת שאשא ביטון: שיירשם בבקשה שיש בזה פגיעה - - -

סתיו שפיר: זה חוסר אחריות לא לדאוג לאיפה מגיע כסף.

יצחק וקנין: אנחנו לא נשתחווה לך כדי שתמשכי את הרביזיה שלך.

סתיו שפיר: באמת, אבל אתם עושים פה בדיחה.

סתיו שפיר: מה הבעיה להעביר רשימה?

יצחק וקנין: לא עושים שום בדיחה.

יצחק וקנין: את עושה בדיחה.

סתיו שפיר: מה הבעיה להעביר רשימה?

סתיו שפיר: זה הכול על המחשב.

סתיו שפיר: למה זה כל כך מסובך?

יצחק וקנין: הודיעו לך שתקבלי את הרשימה.

טלי פלוסקוב: אבל למה לתקוע את כל ההעברות?

יצחק וקנין: למה לתקוע?

יצחק וקנין: אני לא מבין.

יצחק וקנין: העברה הבאה.

<טמיר כהן: העברה 19-008 – משרד המדע, התרבות והספורט.

<מיכל גלברט: הפנייה נועדה להעביר 68 מיליון שקלים בעודפים מחויבים למשרדי המדע, התרבות והספורט בחלוקה הבאה:

<מיכל גלברט: 12.475 מיליון למינהל מדע – שזה משרד המדע והטכנולוגיה – ויתרת הכסף למשרדי התרבות והספורט.

<מיכל גלברט: הכספים מועברים בעודפים מחויבים מסיבות שונות, ואפרט את התוכניות השונות.

<מיכל גלברט: תוכנית ראשונה: מדע וקהילה ופעילות בין-לאומית – 8.256 מיליון שקלים.

<מיכל גלברט: העודפים מועברים בשל כך שהפעילות מתבצעת על פני שנה שהיא לא שנה קלנדרית, כלומר מספטמבר עד ספטמבר, ולכן בכל שנה יש שלושה חודשים שהפעילות מתקיימת מעבר לשנת התקציב.

<מיכל גלברט: לכן הכספים מחויבים באותה שנה והמזומנים משולמים בשלושת החודשים.

<מיכל גלברט: מחקר תשתיתי – 3.807 מיליון שקלים.

<מיכל גלברט: שם יש עודפים מחויבים שנוצרים בגלל עיכובים של מחקרים, שמשולמים לפי אבני דרך ולא תמיד החוקרים עומדים באבני הדרך, ולכן הכספים מעוכבים גם כן.

<מיכל גלברט: המועצה הלאומית למחקר ופיתוח – 412,000 שקלים.

<מיכל גלברט: מדובר כאן בסקרים שמבצעת המועצה הלאומית למחקר ופיתוח, אותה מועצה שמייעצת לממשלה בתחומי מדע וטכנולוגיה.

<מיכל גלברט: לעתים הסקרים גם הם מבוצעים על פני שנה אקדמית ולא שנה קלנדרית, ולכן גם כאן יש העברה של הכספים.

<מיכל גלברט: תקציבי תפעול תרבות וספורט – יציג אותם חביב, נציג המשרד.

<חביב קטן: אני מאגף התקציבים של משרד התרבות והספורט.

<חביב קטן: לגבי סעיפי התפעול – מדובר בתפעול המטה המשותף של משרד המדע, התרבות והספורט.

<חביב קטן: יש שם הוצאות כגון שכירות, מחשוב, חשמל וכדומה.

<חביב קטן: לגבי תוכנית מינהל תרבות – יש כ-31 מיליון שקלים.

<חביב קטן: עיקר העודפים שם הם למימוש חוק הסופרים שמתנהל לא בהתאם לשנת הכספים; שיפוצים של מוסדות תרבות – פרויקטים תשתיתיים.

<חביב קטן: לגבי תוכנית מינהל הספורט – כ-21 מיליון שקלים.

<חביב קטן: גם פה זה לשיפוץ ושדרוג של מתקני ספורט ברחבי הארץ, ויישום תוכנית ספורט שזה בהתאם לקצב ביצוע והוא מחולק לפי שנת הפעילות של הספורט ולא לפי שנת תקציב.

יצחק וקנין: שאלות?

יצחק וקנין: אין שאלות.

יצחק וקנין: מי בעד ההעברה?

יצחק וקנין: מי נגד?

יצחק וקנין: בעד – פה אחד

יצחק וקנין: פניה 19-008 אושרה.

יצחק וקנין: ההעברה אושרה.

יצחק וקנין: אנחנו עוברים לפניה 41-004.

<טמיר כהן: רשות ממשלתית למים ולביוב.

<רעיה עדני: הפניה נועדה להעביר 6.816 מיליון שקלים עודפים בגין תקציב התפעול של רשות המים.

<רעיה עדני: עיקר העודפים נוצרים בתוכניות של ייעוץ.

<רעיה עדני: זה השלמה ל-80% שהסרתם את הרביזיה לגביה בתחילת הדיון.

<רעיה עדני: פעולות של ייעוץ ותפעול כל מיני תשלומים, כמו שכירות, שהם ארוכי טווח, כמו תקציבים של יועצים שמועסקים ליותר משנה אחת.

<רעיה עדני: העודפים בגין ההתקשרויות האלה מועברים לבקשת חברת הכנסת - - -

סתיו שפיר: זה המשך של ההעברה מלפני יומיים?

<רעיה עדני: כן.

<רעיה עדני: לבקשת חברת הכנסת סתיו שפיר, יש פה את הרשימה המלאה לעיונכם.

מיקי לוי: כמה כסף לכל היועצים?

<רעיה עדני: תקציב הייעוץ של רשות המים עומד על סדר גודל של 10 מיליון שקלים בשנה.

<רעיה עדני: מדובר בייעוץ הנדסי וכלכלי.

סתיו שפיר: לא היה מדובר ב-19 מיליון בהעברה שהעברנו ביום שני?

<רעיה עדני: הוא שאל מה בסיס התקציב.

מיקי לוי: ייעוץ הנדסי וכלכלי?

<רעיה עדני: הנדסי, כלכלי, הידרולוגי.

סתיו שפיר: אין פה לפי סכומים.

<רעיה עדני: ביקשת את רשימת היועצים.

סתיו שפיר: ואת הסכומים.

<טמיר כהן: רעיה, את הרשימה אנחנו מבקשים להעביר אלינו, שנפיץ לכל החברים.

<רעיה עדני: אין שום בעיה.

מיקי רוזנטל: היתה לנו בקשה בעניין הזה.

מיקי לוי: זה לא מפורט, זה בעייתי.

סתיו שפיר: סליחה, מיקי.

סתיו שפיר: מה שאני מבקשת זה את רשימת הסכומים ואם זה היה במכרז או בפטור, כמו שאתם צריכים לעבור לפי הנוהל של החשכ"לית לשעבר.

<רעיה עדני: הרשימה של היועצים הופקה מהמחשבים של רשות המים.

<רעיה עדני: לאגף התקציבים אין בכלל גישה לרשימת היועצים, אנחנו לא מאשרים פר יועץ.

<רעיה עדני: יש תקנת ייעוץ כוללת לרשות המים.

סתיו שפיר: לא מופיע במרכב"ה?

מיקי לוי: אבל זה חלק מהעניין, שלא עובדים בנוהל.

מיקי לוי: על-פי הנוהל שקבענו בוועדה, היה צריך להיות כאן נציג המשרד שייתן הסברים.

<רעיה עדני: יש נציג המשרד.

<רעיה עדני: נמצא.

מיקי לוי: בבקשה, תן הסברים.

סתיו שפיר: הנתונים על המכרזים מול היועצים לא מופיעים במרכב"ה?

<רעיה עדני: אין לי גישה למרכב"ה.

<רעיה עדני: זה חשבות מרכב"ה.

<רעיה עדני: אנחנו לא מתעסקים ברמה הזאת.

סתיו שפיר: - - - רק שם אמצא את המידע הזה.

סתיו שפיר: פה, כדי להוציא את המידע מהם, זה לוקח שעות.

<רעיה עדני: זו לא רמה שאגף התקציבים מתעסק בה.

<רעיה עדני: זו רמה שהיא תפעולית לחלוטין.

<רעיה עדני: אין לי גישה למרכב"ה.

סתיו שפיר: יש נוהל חשב כללי שמחייב את משרדי הממשלה להעביר את כל הרשימה, לפרסם באתר האינטרנט פעם ברבעון - -

<רעיה עדני: מפורסם באתר האינטרנט של רשות המים.

סתיו שפיר: - - את כל המכרזים.

<רעיה עדני: רשות המים היא אחת הרשויות הכי שקופות שיש בממשלה.

סתיו שפיר: אז כל מה שביקשתי זה את הפלט של הרשימה הזאת.

סתיו שפיר: רק ביקשתי רשימה של היועצים, כמה כסף - - - מכרז.

יצחק וקנין: סתיו, שניה אחת.

יצחק וקנין: אתה יכול להשיב לה על מה שהיא שואלת?

<עמיר גבעתי: כמו שנאמר על-ידי אגף התקציבים, הרשימה הזאת נמצאת בחשבות ברשות המים ובאתר האינטרנט של רשות המים מפורט כל יועץ – אם עבר מכרז או פטור ממכרז, סכומים.

<עמיר גבעתי: כרגע מה שהם העבירו זה את רשימת היועצים, בלי הפירוט הזה.

<עמיר גבעתי: הדברים האלה קיימים בחשבות ברשות המים.

<רעיה עדני: והכול גם מפורסם באתר, בהתאם לנוהל של אגף החשב הכללי.

<רעיה עדני: הכול מופיע באתר של רשות המים.

סתיו שפיר: מה הבעיה להעביר את הרשימה עם היועצים?

סתיו שפיר: למה זה קשה?

מיקי רוזנטל: מה, אתם מפנים חברי כנסת לאתר?

מיקי רוזנטל: מבקשים מכם - - - אל תתחכמו.

מיקי רוזנטל: למה ההתחכמות הזאת?

<רעיה עדני: ביקשתם רשימת יועצים – הבאנו רשימת יועצים.

סתיו שפיר: קיימנו על זה דיון מאוד ארוך.

סתיו שפיר: חבל על הזמן של הוועדה עכשיו.

סתיו שפיר: ביקשנו את הרשימה - - -

יצחק וקנין: סתיו, חבל על הזמן.

סתיו שפיר: הם יודעים בדיוק מה הבקשות שלי.

יצחק וקנין: אני מבקש שתעבירו את כל הסכומים.

יצחק וקנין: הכול.

<רעיה עדני: הכול מופיע באתר רשות המים.

<רעיה עדני: כל חבר כנסת יכול - - -

יצחק וקנין: אז תעבירו את זה לוועדה.

יצחק וקנין: יש פה בקשה, מה אתם שוברים את הראש?

מיקי רוזנטל: אפשר לחשוב מה אנחנו מבקשים, שתעשו "אנטר" במחשב?

יצחק וקנין: מי בעד הפניה?

יצחק וקנין: מי נגד?

יצחק וקנין: בעד – פה אחד

יצחק וקנין: פניה 41-004 אושרה.

יצחק וקנין: הבקשה אושרה.

סתיו שפיר: רביזיה, עד שאקבל רשימה.

יפעת שאשא ביטון: כן, גם אני רציתי לבקש.

יצחק וקנין: אוקיי.

יצחק וקנין: לגבי משרד הפנים, אני שוב פונה אלייך למשוך.

יצחק וקנין: תקבלי את הרשימה.

סתיו שפיר: אז רק שאלה אחת:

סתיו שפיר: אתם לא יודעים להוציא מהמחשב שלכם - - - ?

יפעת שאשא ביטון: אני יכולה לבקש רביזיה על ההחלטה שלה ואז זה מבטל את זה?

סתיו שפיר: מה הבעיה פשוט לשלוח לי אי-מייל עכשיו.

<ליאת פרוינד שפרן: המשרד ישלח היום.

יפעת שאשא ביטון: אני רוצה לומר משהו, כבוד היושב-ראש, ואני רוצה שזה יירשם בפרוטוקול.

יפעת שאשא ביטון: מענקי האיזון האלה הם חמצן.

יפעת שאשא ביטון: קרית שמונה, זה חמצן בשבילה.

סתיו שפיר: בגלל שזה כזה חמצן, אני רוצה שהרשויות המוחלשות יקבלו יותר כסף ומענקים ולא רשויות שמשתמשות בזה - -

יפעת שאשא ביטון: לא, אני רוצה קודם כול שתשחררי להם את הקצת הזה שהם מחכים לו.

סתיו שפיר: - - כדי להפעיל כל מיני גורמים בעייתיים.

יפעת שאשא ביטון: קודם כול תשחררי.

יפעת שאשא ביטון: תנתקי את זה רגע מכלל הרשויות.

יפעת שאשא ביטון: את מערבבת את הכול.

<מעין ספיבק: התשובה היא מאוד פשוטה: כרגע אין מי שישלח את זה.

<מעין ספיבק: אנחנו נמצאות פה ללא מחשב.

יפעת שאשא ביטון: אתם יודעים מה מטריד אותי?

יפעת שאשא ביטון: שאנשי תל-אביב, שלא מבינים כנראה את המצוקות שיש בפריפריה עושים פוליטיקה על הגב שלהם.

יפעת שאשא ביטון: תמיד הפריפריה – עושים פוליטיקה על הגב שלה.

סתיו שפיר: יפעת, שאני לא אעליב אותך ואזכיר - - -

יפעת שאשא ביטון: תעליבי אותי.

סתיו שפיר: - - שאני נלחמתי על התוכנית לצפון.

יפעת שאשא ביטון: תעליבי אותי, כן.

יצחק וקנין: אל תריבו ביניכן עכשיו.

יפעת שאשא ביטון: - - - לקרית שמונה, נכון?

יפעת שאשא ביטון: שאנחנו ילידים, שצריך להגיע אלינו - - -

סתיו שפיר: את ויתרת.

סתיו שפיר: 19 מיליארד שקלים שהובטחו לצפון, את לא נלחמת על זה כדי - - -

יפעת שאשא ביטון: תלמדי את התוכנית.

יפעת שאשא ביטון: תלמדי את התוכנית, שלא - - -

סתיו שפיר: תתביישי לך, בתור נציגת הצפון.

יפעת שאשא ביטון: תלמדי את התוכנית כדי שלא תתבזי.

סתיו שפיר: פשוט תתביישי.

יפעת שאשא ביטון: תלמדי את התוכנית.

יפעת שאשא ביטון: גם ככה אמון זה לא הצד החזק שלכם.

סתיו שפיר: לא קראת בתוכנית שכל הדברים - - -

יצחק וקנין: אני מבקש, גם יפעת וגם סתיו.

יצחק וקנין: אנא מכן, תפסיקו, זה לא מוסיף שום כבוד לישיבה הזאת.

סתיו שפיר: הוא צודק שזה לא מוסיף שום כבוד.

יצחק וקנין: תוכלי להעביר את זה לוועדה בתוך שעה?

<ליאת פרוינד שפרן: ביקשתי שיכינו את הרשימה.

יפעת שאשא ביטון: לא, אני ממש לא התנצלתי אף פעם.

יפעת שאשא ביטון: - - - אמון זה באמת לא הצד החזק, לא שלך, כנראה, ולא של חברייך .

סתיו שפיר: אם הן מתחייבות שזה עובר אליי מיד בסוף הישיבה, כשאתן רואות מחשב - אלי, למייל האישי.

יצחק וקנין: לוועדה, וזה יועבר אלייך.

יצחק וקנין: גם אני רוצה לראות את הרשימה.

<ליאת פרוינד שפרן: יש רשימה, עכשיו עובדים על שליפה שלה.

<ליאת פרוינד שפרן: זה יועבר אליכם.

<ליאת פרוינד שפרן: אני רק מבהירה שזו חלוקה של כספי מענקי איזון.

סתיו שפיר: אני מכירה.

סתיו שפיר: די, קיימנו את הדיונים האלה.

סתיו שפיר: אני רוצה את הרשימה של כל הרשויות – כמה כסף עובר לשנה הזאת.

יצחק וקנין: אוקיי.

יצחק וקנין: אז את מושכת את הרביזיה, תודה.

יצחק וקנין: אני מודה לסתיו, היא משכה את הרביזיה.

יצחק וקנין: תודה.

יצחק וקנין: הישיבה נעולה, רבותי.